Se (hahmo)

Se (tunnetaan myös nimillä Penninvenyttäjä (engl. Pennywise) tai Robert "Bob" Gray) on nimikkohahmo ja pääantagonisti Stephen Kingin vuonna 1986 ilmestyneessä kauhuromaanissa Se. Se on muotoaan muuttava pahantahtoinen demoninen kokonaisuus, joka ilmestyy aina 27 vuoden välein Mainen pikkukaupunkiin Derryyn saalistamaan lapsia voidakseen tappaa heidät. Se ottaa aina kunkin uhrinsa suurimman pelon omaksi muodokseen. Eikä Se vain pelkästään vaihda olomuotoaan, vaan Se voi myös manipuloida ihmisiä saavuttaakseen omia pahoja tarkoitusperiään.

pienoiskuva|Lilliputin esittämä Penninvenyttäjä vuoden 1997 Woh -sarjassa.
Vuonna 1990 televisioon tehdyssä minisarjassa Stephen Kingin Se hahmon klovnimuotoa, Penninvenyttäjää, esitti Tim Curry. Vuonna 2017 ilmestyneessä elokuvasovituksessa, sen vuoden 2019 jatko-osassa ja näiden esiosatelevisiosarjassa nimeltä It: Welcome to Derry Penninvenyttäjää tulkitsee ruotsalaissyntyinen Bill Skarsgård. Näiden lisäksi Penninvenyttäjä on nähty myös vuoden 1997 intialaisessa TV-sarjassa Woh, jossa hahmoa esittää intialainen koomikko M.M. "Lilliput" Faruqui.WOH: The Indian IT . birthmoviesdeath.com. Retrieved on 2017-09-07.

Stephen King oli omien sanojensa mukaisesti kehitellyt hahmon esiintyvän pääasiassa klovnin hahmossa syystä, että kirjoittamisen aikaan King oli tuuminut silloin lasten pelkäävän niitä eniten. Asetelma laittaa klovniksi tekeytyvä hirviö elämään kaupungin viemäreissä oli Kingin mukaan syntynyt Kolmesta pukista kertovasta sadusta, jossa oli sillan alla lymyilevä nälkäinen peikko.
pienoiskuva|Penninvenyttäjä Bill Skarsgårdin esittämänä vuoden 2017 elokuvassa.

 Kuvitteellinen elämäkerta 

Se on muotoaan muuttava kosminen olento, joka on miljardeja vuosia vanha. Se on peräisin ulottuvuudesta universumin ulkopuolelta, joka tunnetaan nimellä makroversumi. Sen loi ennen universumin olemassaoloa olento, joka tunnetaan vain nimellä "Toinen", yhdessä Sen hyväntahtoisen vastustajan Maturin kilpikonnan kanssa, jota Se pitää veljenään.Se. s. 1023–1032. Koska Sen todellinen muoto on epäselvä, johtuen Sen muodonmuutoskyvyistä ja alkuperästä, seitsemästä päähenkilöstä koostuva "Häviäjien kerho" alkoi käyttää siitä nimeä Se. Hirviö on eniten mieltynyt sadistiseen klovnihahmoon, joka liikkuu nimellä Pennywise, tanssiva klovni. Pelleksi muuttuminen on Sille tärkeää, koska siten Se saa houkuteltua lapsia luokseen. Derryn viemäreissä, Sen kodissa, tämä ottaa muodokseen hirviömäisen raskaana olevan, mustan naarashämähäkin. Tämän muodon on oletettu olevan lähimpänä Sen todellista fyysistä olomuotoa, kuolemanvaloja. Pitäen Derryn kaupunkia vahvasti otteessaan monet Sen suorittamista lapsimurhista ovat jääneet ratkaisemattomiksi, koska Derryn aikuiset käyttäytyvät kuin mitään ei olisi tapahtunutkaan.

"Häviäjien kerhoon" kuuluneet Mike Hanlon ja Richie Tozier näkivät näyn Sen saapumisesta Maahan asteroidin muodossa esihistoriallisella ajalla laskeutumalla paikkaan johon myöhemmin tulisi Derry, jääden lepotilaan odottamaan ihmisten saapumista paikkaan ja asuttavansa seudun. Se heräsi syömään uudisasukkaita ja asettui jälleen lepotilaan, jonka jälkeen Se nukkui 27 vuoden ajan ja herättyään toimi yli kahden vuoden ajan ennen seuraavaa lepoa. Ja aina kun Se heräsi, Derryssä tapahtui jotain äärimmäisen väkivaltaista.

Yksi tarinan päähenkilöistä, Mike Hanlon, ryhtyi aikuisena Derryn kirjastonhoitajaksi ja historioitsijaksi, tutkien pikkukaupungin synkkää ja väkivaltaista historiaa. Näin hän oppi Sen syklin:

1715-1716: Se heräsi ensimmäisen kerran.
1740-1743: Se heräsi ja tappoi 300 uudisasukasta.
1769-1770: Se heräsi.
1851: Se heräsi ja manipuloi John Markson nimisen miehen myrkyttämään oman perheensä ja sitten tekemään itsemurhan.
1876-1879: Se heräsi ja meni takaisin lepotilaan, murhattuaan kolme puunhakkaajaa, joiden ruumiit löydetttiin lähellä Kenduskeag-jokea.
1904-1906: Se heräsi kun metsuri nimeltä Claude Heroux murhasi kolme miestä kirveellä baarissa ja hirtettiin Derryn kaupunkilaisten toimesta. Palattuaan lepotilaan Se aiheutti pääsiäisenä 1906 Kitchenerin rautaruukkin räjähtämisen. 102 henkilöä kuoli, 88:n ollessa lapsia, jotka olivat samalla hetkellä Kitchenerin avoimien ovien päivän kunniaksi järjestetyssä pääsiäismunan etsintä tapahtumassa tehtaan sisällä.
1929-1930: Se heräsi, kun Bradleyn gangsterijengi ammuttiin kuoliaaksi useiden Derryn asukkaiden toimesta, ja Se asettui levolle kun Derryn Ku Klux Klaaniin kuuluvat jäsenet sytyttivät palamaan afroamerikkalaisten ylläpitämän yökerhon, "Mustan täplän".
1957-1958: Se heräsi, aiheuttaen suuren myrskyn ja sitä seuranneen tuhoisan tulvan. Sen murhat alkoivat George Denbrough -nimisestä pikkupojasta, joka on tarinan yhden päähenkilön Bill Denbroughin pikkuveli. Koulukiusatut Bill, Ben Hanscom, Beverly Marsh, Richie Tozier, Eddie Kapsbrack, Mike Hanlon ja Stan Uris tapasivat toisensa tarinan edetessä, ja muodostivat Sitä vastaan taistelevan "Häviäjien kerhon". He kohtasivat Sen useaan otteeseen, ja myöhemmin he lähtivät viemäreihin yrittääkseen tappaa olennon. He onnistuivat satuttamaan Sitä melkein kuolettavasti, ja he uskoivat Sen olevan kuollut, mutta tosiasiassa hirviö pakeni syvemmälle astettuakseen lepotilaan, joka kesti vuoteen 1984 saakka.
1984-1985: Se heräsi viimeisen kerran, kun ryhmä kiusaajia kävi väkivaltaisesti käsiksi homoseksuaaleihin Adrian Melloniin ja Don Haggartyyn, aiheuttaen Mellonin kuoleman ja hänen joutumisensa heränneen Sen ruuaksi. Uuden murha-aallon alettua aikuisiksi kasvaneet päähenkilöt palasivat Derryyn ja sen viemäreihin, kohdaten Sen viimeisen kerran, ja lopulta he onnistuivat tappamaan Sen. Tämän aikana koko Derry joutui valtaisan, kuolonuhreja aiheuttaneen myrskyn runtelemaksi, tämän merkitessä Sen varmaa, lopullista kuolemaa. 

 Elokuvissa 
Elokuvien ja televisiosarjan It: Welcome to Derry, aikajana on seuraava: 

 Miljoonia vuosia sitten: Se syöksyy Maahan, asteroidiin vangittuna. Törmäys rikkoo meteoriitin ja vapauttaa sen metsästämään metsään josta myöhemmin tulisi Derry.
 Vuosisatoja sitten: Shokopiwah-heimo muovaa tikarin asteroidin jäänteistä suojautuakseen siltä, pysyen poissa metsästä. Eurooppalaisten uudisasukkaiden saapuminen kuitenkin muuttaa tilannetta, pakottaen heimon rakentamaan asteroidista 13 rituaalipylvästä pitääkseen Sen vankina metsässä.

 25. helmikuuta 1719: 91 ihmistä allekirjoittaa Derryn perustamisasiakirjan.
 Talvi 1719: Kaikki 91 asukasta katoavat tuntemattomissa olosuhteissa.
 1908: Se herää. Tänä aikana Se huomaa miehen nimeltä Bob Gray, joka oli alkuperäinen Pennywisen esittäjä kiertävässä sirkuksessa. Huomattuaan, kuinka hän houkutteli lapsia luokseen, Se houkuttelee Bobin metsään ja syö hänet, jotta voisi varastaa Pennywisen identiteetin itselleen houkutellakseen lapsia paremmin luokseen.
 3. huhtikuuta 1908: Kitchenerin rautaruukki räjähtää pääsiäismunien etsintätilaisuuden aikana tappaen 108 henkilöä, joista 88 oli lapsia. Räjähdyksen jälkeen Se asettuu lepotilaan.
 1935: Se herää. Tänä aikana Se tappaa Mabel nimisen tytön ja kohtaa Bob Grayn tyttären Ingrid Kershin, joka luulee häntä isäkseen. Se asettuu lepotilaan kun Al Bradleyn gangsterijengi kuolee ammuskelussa Derryn poliisilaitoksella.
 4. tammikuuta 1962: Se herää ja tappaa Matty Clementsin.
 Huhtikuu 1962: Se tappaa Theodore Urisin, Susie Malkinin ja Phillip Malkinin Derryn Capitol-teatterissa. Hank Grogania syytetään rikoksesta. 
 Dick Hallorann yrittää löytää Sen psyykkisten kykyjensä avulla, mutta sen sijaan Se hyökkää hänen mieleensä.
 Se houkuttelee Lilly Bainbridgen, Ronnie Groganin, Marge Trumanin, Will Hanlonin ja Rich Santosin viemäreihin ja yrittää tappaa heidät, mutta epäonnistuu. Samaan aikaan Yhdysvaltain armeija hyökkää Niebolt Streetin talolle yrittäen vangita Sen, mutta epäonnistuu. Ingrid Kersh piilottaa Hank Groganin Mustaan Täplään ja ilmoittaa Hankin sijainnista Mainen valkoisen säädyllisyyden legioonalle, joka polttaa Mustan Täplän maan tasalle, jolloin Rich uraa itsensä pelastaakseen Margen. Se syö useita uhreja ja tappaa Ingridin miehen Stanley Kershin ja paljastaa Ingridille, että se tappoi ja söi Bob Grayn, ennen kuin altistaa Ingridin kuolemanvaloille. Se asettuu tämän jälkeen lepotilaan, mutta herää, kun Yhdysvaltain ilmavoimat tuhoavat yhden sirpaleista, joka oli vanginnut Sen Derryyn, jonka jälkeen Se sieppaa Will Hanlonin ja kaikki paikalliset lapset. Will, Marge, Ronnie, Lilly ja Richin haamu laittavat tikarin puuhun, vangiten Sen uudelleen. Se paljastaa, että Marge on Richie Tozierin tuleva äiti ja paljastaa tietävänsä, että Häviäjien kerho tappaa hänet tulevaisuudessa.
 Lokakuu 1988: Se herää, ja tappaa Georgie Denbroughin.
 Toukokuu 1989: Betty Ripsom katoaa.
 Kesäkuu 1989: Häviäjien kerho alkaa tutkia salaperäisiä katoamisia Derryssä.
 Syyskuu 1989: Häviäjien kerho pakottaa Sen takaisin lepotilaan. Myöhemmin Sen todellisen muodon nähnyt Beverly kertoo muille häviäjille nähneensä heidät taistelemassa sitä vastaan tulevaisuudessa ollessaan Sen vankina. Häviäjät vannovat, että jos Se palaa jonain päivänä, he palaavat tuhoamaan Sen lopullisesti, ja sitovat lupauksensa tekemällä verivalan.
 Syyskuu 2016: Se herää, tappaen Adrian Mellonin ja lähettäen Derryyn jääneelle Mike Hanlonille viestin paluustaan. Hanlon soittaa muille häviäjille jotka Stania lukuunottamatta palaavat Derryyn täyttämään vannomansa valan. He tappavat Sen voittamalla pelkonsa, jolloin Se kutistuu avuttomaksi ja häviäjät murskaavat Sen sydämen.

 Voimat 
 Hypnotisointi/mielenhallinta/manipulointi
 Ulkomuodon muuttaminen
 Kyky luoda ja tuhota asioita
 Kyky muokata ympäristöä
 Kyky luoda hallusinaatioita
 Teleporttaaminen
 Kyky muuttua näkymättömäksi

 Viittauksia muissa Stephen Kingin teoksissa 
Kingin vuonna 1987 kirjoittamassa romaanissa Kolkuttajat eräs päähenkilöistä muistelee nähneensä pellen kurkistavan viemäristä olleensa kerran Derryssä. Asiasta ei ole varmuutta, mutta on mahdollista, että hän näki Sen.

Romaanissa Unensieppaaja tarinan antagonisti Mr. Gray (viittaus Sen käyttämään Bob Gray -valenimeen) lukee Derryssä vieraillessaan vuoden 1985 myrskyn uhrien muistolle pystytetystä laatasta. Muistolaatassa lukee myös Häviäjien kerhon nimet ja viesti "Pennywise elää", mikä voi olla viittaus siihen, että Se ei oikeasti kuollut.

Romaanissa 22.11.63 päähenkilö Jake Epping menee vuoteen 1958 ja päätyy Derryn kaupunkiin. Hän tapaa siellä Beverly Marshin ja Richie Tozierin, jotka kuuluivat Sitä vastaan taistelleeseehen Häviäjien kerhoon. He kertovat kaupungin ilmapiirissä vallitsevan jotain pahaa, jonka Se aiheuttaa läsnäolollaan.

 Lähteet 

Luokka:Elokuvahahmot
Luokka:Kuvitteelliset joukkomurhaajat
Luokka:Kuvitteelliset klovnit
Luokka:Kuvitteelliset muodonmuuttajat
Luokka:Kuvitteelliset sarjamurhaajat
Luokka:Televisiohahmot
Luokka:Henkilöhahmot Stephen Kingin kirjallisuudesta